MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 276

Consiliul Local al Municipiului Craiova, întrunit în şedinţa ordinară din data de 30.06.2011.

Având în vedere raportul nr.91736/2011 întocmit de Direcţia Asistenţă şi Protecţie Socială privind modificarea Hotărârii Consiliului Local al Municipiului Craiova nr.122/2011 referitoare la stabilirea criteriilor de evaluare a veniturilor potenţiale care se iau în calcul la stabilirea ajutorului social şi alocaţiei de susţinere a familiei, pentru municipiul Craiova şi rapoartele comisiilor de specialitate ale Consiliului Local al Municipiului Craiova nr.96, 97, 98 şi 99/2011; 


În conformitate cu prevederile art.8 din Legea nr.416/2001 privind venitul minim garantat, modificată şi completată, art.14 din Legea nr.277/2010 privind alocaţia pentru susţinerea familiei, art.18-22 din Hotărârea Guvernului nr.50/2011 referitoare la aprobarea Normelor Metodologice de aplicare a Legii nr.416/2001, art.7 din Hotărârea Guvernului nr.38/2011 pentru aprobarea Normelor metodologice de aplicare a prevederilor Legii nr.277/2010 şi Ordinului Ministerului Muncii, Familiei şi Protecţiei Sociale nr.1474/2011;

În temeiul art.36 alin.2 lit.d coroborat cu alin.6 lit.a pct.2, art.45, alin.1 şi art.62 alin.1 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea, prin completare, a anexei nr.3 din Hotărârea Consiliului Local al Municipiului Craiova nr.122/2011, după cum urmează:

· pct.A – „bunuri mobile necesare într-o gospodărie”, se va completa cu poz.9, care va avea următorul conţinut:

„mijloace de transport cu o vechime mai mare sau egală cu 10 ani: autoturisme, autoutilitare, autocamioane de orice fel cu sau fărăr remorcă, şalupe, bărci cu motor, scutere de apă, iahturi, rulote, autobuze, microbuze, motociclete, motorete şi scutere şi altele asemenea” – 3800 lei;
· pct.D, se va completa cu alin.6, care va avea următorul conţinut:

„venituri suplimentare sunt considerate sumele obţinute din utilizarea mijloacelor de transport pentru activităţi cu caracter comercial, venituri ce vor fi evaluate la suma de 50 lei/persoană/lună, dar nu mai mult de 150 lei/familie/lună”. 
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Asistenţă şi Protecţie Socială vor aduce la îndeplinire prevederile prezentei hotărâri.

